text: Podemos prepara una moció de censura contra Mariano Rajoy
  Actualitzada 27/04/2017 a les 12:00
  El grup parlamentari de Podemos i les seues confluències ha anunciat aquest dijous la seua intenció d'obrir una ronda de trobades amb la resta de partits per presentar en els propers dies una moció de censura contra el president del Govern, Mariano Rajoy, davant de la "greu situació institucional".
  Després dels últims casos de corrupció que escatxiguen al PP, el líder de la formació morada, Pablo Iglesias, ha comparegut en roda de premsa al Congrés al costat dels portaveus del grup d'Unidos Podemos-En Comù-Podem-En Marea per explicar aquesta iniciativa, que estan disposats a portar fins el final encara que no trobin més suports.
  Segons el reglament del Congrés, la moció de censura per exigir la responsabilitat política del Govern ha de ser proposada almenys per la desena part dels diputats, és a dir 35 (Unidos Podemos en té 67), en un escrit en el qual ha d'incloure un candidat a la Presidència del Govern que hagi acceptat la candidatura.